ועדת העבודה, הרווחה והבריאות, כנסת 17, פרוטוקול מספר 267, 2007-07-22 09:00

משה שרוני: בוקר טוב, אני מתכבד לפתוח את הישיבה.

משה שרוני: על סדר היום הצעת חוק הבטחת הכנסה (תיקון – הגדלת הסכום להשתכרות בנוסף לקצבה), התשס"ז-2007, של חברת הכנסת מרינה סולודקין (פ/2098); הצעת חוק הבטחת הכנסה (תיקון – הגדלת הסכום המרבי להכנסה בנוסף לקצבה), התשס"ז-2007, של חברי הכנסת זאב אלקין, אביגדור יצחקי, סטס מיסז'ניקוב (פ/2099).

משה שרוני: חברת הכנסת מרינה, בבקשה.

מרינה סולודקין: תודה.

מרינה סולודקין: קודם כל, אני מודה על קיום הישיבה ביום ראשון בשבוע האחרון של המושב, כי הנושא חשוב מאוד לקשישים.

מרינה סולודקין: אני חושבת שזו הדרך לצאת מעוני של קשישים שיש בארץ, בלי שמשרד האוצר או משרדים אחרים משלמים משהו, כי אנשים מקבלים קצבת זקנה והבטחת הכנסה, ואנו נותנים להם עכשיו אפשרות להרוויח בעבודות עוד כמה מאות שקלים.

מרינה סולודקין: אני הבטחתי לאוצר שאני מסכימה להסכם שיש בין אוצר למיסז'ניקוב, שכל האחוזים יהיו כמו בחוק של אלקין ויצחקי ומיסז'ניקוב.

מרינה סולודקין: אני לא אדבר על השלכות פוליטיות, יש לחוק עלות תקציבית, אומרים שיש, אך זו אסכולה כלכלית אחרת לגמרי ממה שאני מייצגת.

מרינה סולודקין: שנית, זה חוק הומניטרי, כי לצערי הרב, אני מקבלת מכתבים מאנשים שאומרים: מה, את רוצה שנצא לעבוד?

מרינה סולודקין: אנו כבר לא יכולים לעשות את זה.

מרינה סולודקין: אז לא זה, אלא אלה שיכולים, לתת להם הזדמנות לחיות בכבוד.

זאב אלקין: גם אני מודה לך, כבוד היושב ראש, שלמרות לוח זמנים צפוף לקראת הפגרה הצלחת לשים את החוק הזה.

משה שרוני: גם בפגרה הוועדה הזו תעבוד.

זאב אלקין: זה חוק חשוב שאוכלוסייה גדולה מאוד מחכה לו.

זאב אלקין: החוק בא לפתור בעיה של שני סוגים של אנשים – סוג אחד, אנשים שלמרות שהגיעו לגיל קצבת זקנה עדיין מסוגלים לעבוד והיום כשהם נאלצים לקבל קצבת זקנה עם השלמת הכנסה יכולת ההכנסה שלהם מוגבלת, אם ניקח זוג לדוגמה, התקרה המשותפת זה 1,255 ש"ח, אולי עכשיו זה קצת גדל, אבל זה אומר בממוצע 600 ₪ משכורת חודשית לכל אחד מבני הזוג, שזה כלום, והיום מה שכל אחד בעמנו יודע, שחלק גדול מהאנשים האלה נמנעים מלעבוד או עובדים בשחור.

זאב אלקין: אם הם עובדים יותר מ-1,255 מקזזים להם את זה מהשלמת הכנסה – על כל שקל 60 אגורות.

זאב אלקין: אלה אנשים שנמצאים מתחת לקו העוני.

זאב אלקין: יש פה גם צד של הכנסות למדינה, כי לא סוד שחלק גדול מהאנשים האלה עובדים בשחור ואז לא משלמים מסים.

זאב אלקין: הקבוצה השנייה שתהנה מהחוק הזה היא אנשים שצברו מסיבות שונות, רובם בדרך כלל קשישים עולים, צברו פנסיה קטנה מאוד, עד אלף ₪, וגם כאן במצב הקיים היום ברגע שהם עוברים למסלול של קצבת זקנה עם השלמת הכנסה, נניח שני בני זוג, כל אחד צבר אלף ₪, רוב הפנסיה הקטנה שהם הצליחו לצבור מקוזזת להם היום מהשלמת הכנסה.

זאב אלקין: ראש הממשלה כשהיה בתפקידו כשר האוצר תמך בחוק הזה בוועדת השרים, נפגשתי גם עם השר לענייני גמלאים וגם עם שר הרווחה והם הודיעו על התמיכה ולכן החוק הזה עבר בקריאה טרומית בתמיכת הממשלה.

מרינה סולודקין: ברחוב יש תמיכה גורפת.

כרמית נאור: העלות של הצעה פ/2099, של חבר הכנסת אלקין, מדובר בכ-35 מיליון ש"ח.

כרמית נאור: ההצעה השנייה, של חברת הכנסת סולודקין- -

מרינה סולודקין: ירדתי מזה.

זאב אלקין: זה בשלב ההוצאות.

זאב אלקין: לגבי ההכנסות אין לכם הערכות, נכון?

זאב אלקין: כלומר לא כללתם בתחשיב הזה את ההכנסות לאוצר המדינה מזה שחלק מאלה שעובדים בשחור- -

כרמית נאור: לא.

כרמית נאור: יאיר זילברשטיין: נושא העלאת הדיס ריגרד שבו אתה מתעלם מהכנסה של אנשים ולא מקזז את הקצבה הוא נושא ידוע.

כרמית נאור: אנו עושים הפרדה בין דיס ריגרד מעבודה, רוצים לעודד את האנשים לצאת לעבודה ולא לפגוע בהם לעומת דיס ריגרד מנושאים אחרים, ולכן שיעורי קיזוז שונים.

כרמית נאור: הממשלה דנה בנושא הזה בחיוב אך עדיין לא הגיעה למסקנה, זה כחלק מהתהליך הכולל שיש בממשלה, בעיקר בוועדת השרים, ולכן עד שהיא לא תגיע להחלטה כחלק מפתרון כולל, כרגע היא מתנגדת.

אברהם רביץ: אדוני היושב ראש, האם אנו מסכימים שהממשלה תגיע לכאן אחרי קריאה ראשונה ותאמר את מה שיש לה?

משה שרוני: הם יבואו אחרי קריאה ראשונה.

דארין יעקוב: לא התקיים ממש דיון בוועדת שרים, הוא נדחה ולא התקיים עוד דיון, לכן לפי תקנון הממשלה העמדה היא להתנגד.

זאב אלקין: הממשלה הודיעה לפרוטוקול במליאת הכנסת שהיא תומכת.

משה שרוני: אני מצפה מהמחלקה המשפטית לומר לנו אם אנו עוברים על החוק או לא, לא פרשנות ולא מדיניות.

משה שרוני: זה התפקיד של המחלקה המשפטית, ואם לא מבינים את התפקיד, זה לא טוב.

ג'ודי וסרמן: אני מבינה שחברת הכנסת סולודקין- -

מרינה סולודקין: הסכימה במליאה אחרי שהממשלה הסכימה לגרסה של אלקין, מיסז'ניקוב ויצחקי, אמרתי במליאה שאני מצטרפת להצעה שלהם.

ג'ודי וסרמן: אז השיעורים הם כפי שהם עומדים בהצעה של חבר הכנסת אלקין.

ג'ודי וסרמן: לביטוח לאומי, אנו מדברים כאן לא רק על אוכלוסייה שזכאית לקצבת זקנה אלא גם אנשים בני 55 ומעלה.

כרמית נאור: סעיף 12 מדבר על כל האוכלוסייה שמעל גיל 55 כשמדובר גם על מקבלי קצבאות תלויים ושארים.

ג'ודי וסרמן: לעניין עמדת הממשלה, מבחינת הוועדה זה מאוד חשוב, כי אם עמדת הממשלה הרשמית שהיא מתנגדת ועלות הצעת החוק 35 מיליון ₪- -

סופה לנדבר: מאיפה העלות?

מרינה סולודקין: זו אסכולה שרק דופקת את הקשישים ולא רוצה לראות אותם מעל קו העוני.

מרינה סולודקין: שונאי בני אדם.

אברהם רביץ: הממשלה מוציאה כסף מכיסה ונותנת?

ג'ודי וסרמן: חלק שלא מקבלים היום יתחילו לקבל, כי הם מרוויחים 1,200, 1,500 ₪, למשל, וגם אלה שכבר בפנים, יהיה פחות קיזוז, לכן הגמלאות יהיו גדולות יותר.

ג'ודי וסרמן: אלה הנתונים שלהם.

ג'ודי וסרמן: אני יכולה להבין מאיפה באה העלות.

סופה לנדבר: אני לא מבינה.

מרינה סולודקין: אין שכל ישר שם.

משה שרוני: אם זה עלות תקציבית, אנו צריכים לדעת ולהתכונן כשנביא את זה לקריאה ראשונה, שיהיו לנו 50 חברי כנסת.

ג'ודי וסרמן: אם ועדת שרים לא דנה ולכן מתנגדים, בדברי ההסבר יהיה כתוב שזה לא בתמיכת ממשלה והצעת חוק תקציבית, לפי חוק יסוד משק המדינה.

דארין יעקוב: אנו מייצגים את הממשלה.

דארין יעקוב: אני לא יכולה להגיב למה שאמר שר אחד או שניים במליאה.

דארין יעקוב: זה קורה הרבה פעמים, בין אם בגלל טעות, או אני לא יודעת ממה זה נובע.

דארין יעקוב: עמדת ועדת שרים זה להתנגד.

דארין יעקוב: זו הצעת חוק תקציבית.

משה שרוני: אני מציע, ניקח את הרע במיעוטו, נניח שהממשלה לא תתמוך, לכם יש הסיעה שלכם, קדימה, תגידו להם מה שאתם חושבים עליהם, ונביא את זה לקריאה ראשונה כתקציבית ותדאגו שיהיו 51 חברי כנסת.

משה שרוני: ניצחנו את הממשלה לא פעם ולא פעמיים.

מרינה סולודקין: אנו לא רוצים לדחות כי אם החוק נופל, לממשלה אין זכות קיום.

משה שרוני: בסדר.

משה שרוני: מי בעד העברה לקריאה ראשונה?

משה שרוני: מי נגד?

משה שרוני: מי נמנע?

משה שרוני: עבר.

משה שרוני: תודה רבה, הישיבה נעולה.